รมว.ทส. เปิดกิจกรรมรณรงค์ "ทำความดีด้วยหัวใจ ลดรับ ลดให้ ลดใช้ถุงพลาสติก" ณ ตลาดสามชุก จังหวัดสุพรรณบุรี
รมว.ทส. เปิดกิจกรรมรณรงค์ "ทำความดีด้วยหัวใจ ลดรับ ลดให้ ลดใช้ถุงพลาสติก" ณ ตลาดสามชุก จังหวัดสุพรรณบุรีที่ตลาดสามชุก 100 ปี อำเภอสามชุก จังหวัดสุพรรณบุรี นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เปิดกิจกรรมรณรงค์ "ทำความดีด้วยหัวใจ ลดรับ ลดให้ ลดใช้ถุงพลาสติก" โดยกรมส่งเสริมคุณภาพสิ่งแวดล้อม จัดขึ้นเพื่อตอบสนองนโยบายรัฐบาล ตามมติคณะรัฐมนตรีเมื่อวันที่ 17 กรกฎาคม 2561 เห็นชอบให้ดำเนินโครงการ "ทำความดี ด้วยหัวใจ ลดภัยสิ่งแวดล้อม" โดยมีกิจกรรม "ทำความดีด้วยหัวใจ ลดรับ ลดให้ ลดใช้ถุงพลาสติก" เป็นกิจกรรมหนึ่งภายใต้โครงการดังกล่าว อีกทั้งเป็นการตอบสนองนโยบายจังหวัดสุพรรณบุรี ที่กำหนดให้การบริหารจัดการขยะ เป็นวาระของจังหวัดสำหรับตลาดสามชุก 100 ปี จังหวัดสุพรรณบุรี เป็นตลาดเก่าแก่ริมแม่น้ำท่าจีน ที่ไม่ไกลจากกรุงเทพฯ และนักท่องเที่ยวนิยมเดินทางมาเป็นจำนวนมาก โดยเฉพาะในช่วงวันหยุดสุดสัปดาห์ การจัดกิจกรรมในครั้งนี้ จะเป็นการสร้างความรู้ความเข้าใจ ส่งเสริมให้เกิดความตระหนักปลูกฝังจิตสำนึกให้กับพ่อค้าแม่ค้าและประชาชนผู้บริโภค ในการลดใช้ถุงพลาสติกหูหิ้วและโฟมซึ่งเป็นบรรจุภัณฑ์ย่อยสลายยาก โดยนอกจากการเดินรณรงค์ฯ แล้ว ยังมีการแสดงนิทรรศการให้ความรู้เรื่องการคัดแยกขยะ การมอบถุงผ้าที่ได้จากการรับบริจาคให้กับโรงพยาบาล ในโครงการ "รับบริจาคถุงผ้า ใส่ยากลับบ้าน" การแจกกล้าไม้แก่ผู้นำชุมชนและการมอบสื่อการเรียนการสอนให้แก่โรงเรียนในพื้นที่ด้วย โดยมีนายนิมิต วันไชยธนวงศ์ ผู้ว่าราชการจังหวัดสุพรรณบุรี พร้อมหัวหน้าส่วนราชการ ให้การต้อนรับ#ทำความดีด้วยหัวใจ ลดรับ ลดให้ ลดใช้ถุงพลาสติก #ตลาดสามชุก #สุพรรณบุรี #สำนักข่าวกรมประชาสัมพันธ์ #NNT #ILOVETHAILAND